google/wiki40b huggingface dataset:
Markedsøkonomi

Adam Smith

Ifølge den britiske økonomen Adam Smith på 1700-tallet representerte markedets frie krefter «den usynlige hånd» som en selvregulerende mekanisme som koordinerte økonomien til alles beste. Mange ser på USA i dag som et samfunn der markedsøkonomien er den dominerende økonomiske koordineringsform. Men det kan pekes på at på 1930-tallet, ble mange amerikanske bedrifter slått sammen til så store enheter at de nærmest ble monopolister i sine markeder, også i verdensmålestokk og altså stikk motsatt av fri konkurranse. Denne kartellvirskomheten ble dermed, som en  parallell til den usynlige hånd, kalt «den synlige hånd» der ledelseshierarki og overordnede, koordinerte planer var styrende prinsipper som tilsvarer tankegang i kommunistiske regimer i planøkonomier.

Nyklassisme

Sentralt i markedsøkonomien er den nyklassiske visjonen som ble formet på slutten av 1800-tallet. Visjonen går ut på at samtidig med nyskapning innenfor industrien skulle økonomien vokse i harmonisk likevekt mellom knapphet og individuelle valg. Sentral for disse ideene var Alfred Marshall og hans bok Principles of Economics. Nyklassisk økonomi tar utgangspunkt i individet som søker lykke og unngår smerte. Videre defineres verdien til en vare som en dynamisk størrelse tilsvarende bruksverdien og som bestemmende for markedsverdien. Nyklassikerne brøt dermed både med klassikerne og marxismen. I naturvitenskapens ånd ble det utarbeidet teoretiske modeller for nytteverdi og grenseverdi ved knapphet. Markedet ville regulere tilbud og etterspørsel ved at prisene varierte.

Joseph Schumpeter

Markedsøkonomiens suksesshistorie fikk en alvorlig knekk i mellomkrigstiden da hverken keynesianisme eller nyklassisk økonomisk teori kunne hindre deflasjon og depresjon. Tvert imot ble muligens krisen forsterket ved å øke pengemengden. Joseph Schumpeter kritiserte klassiske og nyklassiske økonomer for å være for statiske og kun var opptatt av hvordan lønn, pris og arbeidsledighet tilpasset seg markedet. Han reviderte disse teoriene for å forklare hva som gav grunnlaget for økonomisk vekst, og han rettet da oppmerksomheten mot innovasjon av varer og produksjonsmetoder. I Schumpeters teoretiske byggverk er det ikke de gode tidene som skaper de nye tekniske eller organisatoriske løsningene.
Lykke

Lykkefølelse

Opplevelsen av velvære og ytre og indre harmoni kan knyttes til mange følelser og fenomener i livet. Lykke kan knyttes til følelser som forelskelse, lyst og kjærlighet, tilhørighet og identitet, anerkjennelse, bekreftelse, trygghet, takknemlighet og mestring. Opplevelse av meningsfullhet, særlig i forbindelse med livssyn og religiøs tro, kan også gi en følelse av en lykke. Det samme gjelder fysisk nytelse og velvære, ro og sjelefred uten bekymringer. Også musikk, kunst og kultur kan gi lykkeopplevelser. Følelsen kan komme i korte, intense glimt eller oppleves mer som en varig og stabil psykisk tilstand.
Lykkeopplevelsen har stor betydning innen medisin og samfunnsvitenskapene. Lykkelige mennesker er blant annet friskere enn misfornøyde og ulykkelige, og følelsen påvirker helsetilstanden og atferden både hos enkeltmennesker og hele samfunnet. Faktorer som trygghet og likeverd, men også muligheter for personlig utfoldelse og tilfredsstillelse, er derfor viktige for et velfungerende samfunn. 
En opplevelse av velvære, glede og ro kan også oppnås gjennom bruk av kjemiske rusmidler. En slik lykkefølelse er imidlertid forbigående og har negative sosiale, psykologiske og økonomiske bivirkninger.

Lykke og kjemiske stoffer i kroppen

Lykkefølelser henger sammen med flere hormoner og signalstoffer (nevrotransmittere) i hjernen, deriblant dopamin. Dopamin kalles ofte belønningshormon fordi det regulerer kretsene for motivasjon og belønning i hjernen. Dopamin utskilles som når vi spiser (øker blodsukkeret), sover, har sex, og når vi oppnår store prestasjoner. På denne måten stimulerer hjernen mennesket til å gjenta ønsket aktivitet. Ved et manipulert høyt dopaminnivå i hjernen, for eksempel ved inntak av kokain, hemmes hjernens spillerom til å stimulere til den aktiviteten den ønsker og det kroppen virkelig trenger.

Lykkesymboler

Det finnes i forskjellige kulturer forskjellige symboler for lykke: Fargen fiolett, lotusblomsten, lykkens blå fugl, kirsebær, flaggermus og vin. Kinesisk drage i Østen.  Lykkens gudinne Fortuna i Vesten.  Kaba blant muslimer.
Harry Pepl

Biografi

Pepl studert klassisk gitar ved Universität für Musik und darstellende Kunst i Wien. Han orienterte seg tidlig mot jazz, og dukket først opp sammen med Werner Pirchner som "Pirchner-Pepl-JazzZwio". De utvidet ensemble med Adelhard Roidinger som ble bassist for Trioen. Han har også spilt med en rekke kjente jazzmusikere, som Benny Goodman, Dave Holland, Enrico Rava, Wolfgang Puschnig, Steve Swallow, Jack DeJohnette, og Michel Portal, samt Vienna Art Orchestra. Han spilte med Mike Richmond mellom 1984 og 1986 ved en rekke festivaler.
Mellom 1977 og 1995 underviste han i gitar ved Universität für Musik und darstellende Kunst i Graz, fra 1984 som professor. Pepl døde den 5 desember 2005 på et sykehus i Wiener Neustadt, Niederösterreich.
Dixie Dregs

Dixie Dregs er et amerikansk rockeband dannet på 1970-tallet. Bandet spiller instrumental eller progressiv rock påvirket av jazz og country.
Kappløp

I sport er kappløp en hastighetskonkurranse mot et objektivt kriterium, vanligvis en klokke eller til et bestemt punkt. Konkurransedeltagerne forsøker å fullføre en gitt oppgave på kortest mulig tid. Dette involverer typisk å tilbakelegge en gitt distanse, men det kan være en hvilken som helst annen oppgave som involverer hurtighet for å nå et bestemt mål.
Et kappløp kan løpes kontinuerlig fra start til mål, eller utføres som mange segmenter, kalt heat eller etapper. Heat løpes vanligvis på samme bane til forskjellige tider.
Tidlige nedtegnelser om kappløp er tydelig på keramikk fra oldtidens Hellas, som avbilder løpende menn som kjemper om førsteplassen. Et vognkappløp beskrives i Homers Iliaden.

Etymologi

Ordet race kommer fra et gammelnordisk ord. Dette nordiske ordet ankom i Frankrike under invasjonen av Normandie og ga ordet  raz som betyr "hurtig vann" i Bretagne, slik som i mill race; det kan finnes i "Pointe du Raz" (det vestligste punktet i Frankrike, i Bretagne), og "raz-de-marée" (tsunami). Ordet race i betydningen av en "hastighetskonkurranse" ble først registrert i 1510-årene.
Et kappløp og dets navn er ofte tilknyttet opprinnelsesstedet, transportformen og løpets distanse. Et par eksempler er Dakar Rally og Athens Marathon.

Former

Å løpe en distanse er den mest grunnleggende formen for kappløp, men kappløp kan også foregå med transportmidler, slik som båter, biler, sykler og fly, eller med dyr slik som hester eller hunder. Kappløp kan også arrangeres med andre transportmåter, slik som ski, sparker, skøyter eller rullestoler, eller andre former for bevegelse, slik som svømming eller kappgang.
Orienteringsløp tilføyer en ekstra oppgave ved å bruke et kart og et kompass for å navigere fra punkt til punkt i variert og vanligvis ukjent terreng.
Et kappløp kan også involvere en annen type mål, slik som spising. En vanlig konkurranse er pølsespising, der deltagerne prøver å spise flere pølser enn motstanderne.
Sannikov Land

Sannikov Land (russisk Земля Санникова) var en fantomøy i Nordishavet. Myten om øya oppstod i Russland på 1800-tallet.
Jakov Sannikov og Matvej Gedensjhtrom hevdet å ha sett øya under kartleggingsekspedisjonen sin til Nysibirøyene i 1809-1810. Jakov Sannikov var den første som rapporterte å ha sett «ukjent land» nord for Kotelnyjøya i 1811 (derfor «Sannikov Land»).
I 1886 rapporterte den russiske oppdageren baron Eduard Toll om at han hadde sett land i det fjerne under en ekspedisjon til Nysibirøyene. I august 1901 satte han ut på en ny ekspedisjon, Den russiske polekspedisjonen, med det russiske polarskipet «Zarja» over Laptevhavet for å finne det sagnomsuste Sannikov Land, men ble raskt blokkert av pakkis ved Nysibirøyene. I 1902 gjorde Eduard Toll og tre av mannskapet fra Zarja forsøk på å nå Sannikov Land nord for De Long-øyene til fots mens Zarja lå fanget i isen. De fant ikke øya og forsvant sporløst i november 1902 da de reiste sørover fra Bennettøya på løse isflak. 
På første halvdelen av 1900-tallet ble det klart at det ikke fantes noe Sannikov Land. 
På bakgrunn av det solide arbeidet Sannikov ellers gjorde, og fordi det ligger grunne sandbanker der øya visstnok ble observert, mener noen historikere og geografer at øya virkelig eksisterte, men ble ødelagt av erosjon og ble til en undersjøisk sandbanke som flere andre øyer i området. Denne prosessen er observert med flere øyer i Nysibirøyene, som for eksempel Semjonovskij som forsvant på 1950- eller 1960-tallet. Andre igjen mener at Sannikov Land kan ha vært en luftspeiling, som en ofte kan se i arktiske strøk, av Bennettøya. Andre igjen regner Sannikov Land som en form for pseudohistorie.

Sannikov Land

Sagnet om Sannikov Land kan ha vært opphavet til adventurespillet Syberia
Den russiske geologen og science fiction-forfatteren Vladimir Obrutsjev skrev en fiktiv fortelling om øya i romanen The Sannikov Land (1926). 
I 1973 ble en science fiction-film kalt Zemlya Sannikova (russisk: Земля Санникова; engelsk: The Sannikov Land) gitt ut i Sovjetunionen.
Slaget ved Chapultepec

Slaget ved Chapultepec var et slag under den meksikansk-amerikanske krigen. Det fant sted 12. og 13. september 1847 ved Chapultepec i Mexico by, og endte med at USA erobra Chapultepec-slottet. USAs styrker ble leda av Winfield Scott, mens Nicolás Bravo leda meksikanerne. 2 623 meksikanere ble drept, såra eller tatt til fange, mens 130 soldater fra USA døde.
Mest kjent blant de meksikanske soldatene er seks tenåringer, kalt Los Niños Héroes, som nekta å trekke seg tilbake da general Bravo ga ordre om det, og måtte bøte med livet. Disse har seinere fått heltestatus.
EM i turn for kvinner 1998

Det 22. europamesterskapet i turn for kvinner ble arrangert i 1998, i St. Petersburg i Russland.
Alfonso Ferrabosco den eldre

Liv

Ferrabosco var komponisten og sangeren Domenico Ferraboscos eldste sønn, familien tilhørte det bolognesiske aristokratiet.
Ferraboscos tidlige leveår lite kjent, men i ung alder gikk han i tjeneste hos kardinal og diplomat Charles de Guise i Lorraine. Ferrabosco kom, formodentlig sammen med sin onkel, til England første gang i 1592 og ble ansatt av dronning Elizabeth I. Han reiste flere ganger til Italia, der verken paven eller den romerske inkvisisjonen så med blide øyne på oppholdene i England. Landet lå på denne tiden i krig med de romersk-katolske landene etter at Henrik VIII fristilte Church of England. Ferrabosco mistet sin italienske arv mens han oppholdt seg i England, og mens han var i Italia ble han tiltalt for ran og mord i England. Han ble renvasket, men forlot England i 1578 for aldri å vende tilbake.
Det har blitt spekulert i om Ferrabosco spionerte for Elisabeth I, men antakelsen er kun basert på indisier, eksempelvis var han uvanlig godt betalt til å være hoffmusiker. I 1580 forsøkte dronningen å få ham tilbake til England, men til ingen nytte.

Verk

Ferrabosco brakte med seg den italienske madrigalen til England. Riktignok gav han bare den første impulsen til den engelske madrigalskolen; populær ble musikkformen først med Nicholas Yonges samling Musica transalpina (1588), men da utviklet det seg raskt en madrigal-«hype» og madrigalen ble for en tid den dominerende vokale musikkformen i England. Ferraboscos stil var heller avmålt og konservativ sammenlignet med sine samtidige, som Luca Marenzio og Luzzasco Luzzaschi, men han traff den engelske musikksmaken. De fleste av madrigalene hans er fem- eller seksstemmige med et transparent klangbilde og stort sett uten de italienske nyskapningene, som uttrykksterk kromatikk og tekstuttolking, men er likevel teknisk dyktig komponert, noe som gjorde inntrykk i England. I 1598, ti år etter Ferraboscos død, gav Thomas Morley ut enkelte av hans verk og berømmet ham for hans solide håndverk («deep skill»).
Ved siden av madrigaler skrev Ferrabosco kirkelig a cappella-musikk, passamezzi og galliarder, såvel som tonesettinger av In Nomine for ulike instrumentalbesetninger med lutter eller gamber.
Vesperellini

Utbredelse

Gruppen er bare kjent fra Algerie og Marokko.
Chilwasjøen

Chilwasjøen er den nest største innsjøen i Malawi, etter Malawisjøen. Den befinner seg i distriktet Zomba, nær grensa til Mosambik. Den er omtrent 60 km lang og 40 km brei, og er omgitt av store våtmarksområder. Chisi, som er landets nest største øy, ligger midt i innsjøen. Innsjøen og våtmarksområdene har status som ramsarområde og er oppført på Malawis tentative verdensarvliste.
Chilwasjøen har ingen utløp, og vannstanden påvirkes veldig av regnperioder og av fordamping om sommeren. I 1968 tørka den helt inn på grunn av sjeldent tørt vær. Da David Livingstone besøkte sjøen i 1859, skreiv han at den sørlige enden rakk så langt som til Mulanjemassivet, altså rundt 20 km lenger sør enn i dag. DANIDA har arbeida for bevaring av innsjøen og våtmarksområdene.
Rundt innsjøen er det minst 335 landsbyer med til sammen over 60 000 innbyggere som livnærer seg av fiske. Sjøen har en sjøfuglpopulasjon på om lag 1,5 millioner, fordelt på rundt 160 arter. Befolkninga rundt sjøen øker stadig, noe som truer fuglebestanden ettersom innbyggerne jakter dem når vannstanden er lav og det er problematisk å fiske.
Bridgmanite

Bridgmanite, som kan fornorskes til bridgmanitt, eller (Mg,Fe)SiO₃-perovskitt (silikat-perovskitt) er et mineral som finnes under bakken, fra 660 kilometer og ned. Det er trolig jordens mest vanlige mineral. Det er oppkalt etter fysikeren og nobelprisvinneren Percy Williams Bridgman.
Vålerengens Idrettsforening

Vålerengens Idrettsforening (VIF) hører hjemme i Oslo, med tilknytning til bydelen Vålerenga. VIF er en paraplyorganisasjon for idrettsklubbene Vålerenga Fotball, Vålerenga Ishockey elite og bredd, Vålerenga Håndball, Vålerenga amerikansk fotball (VIF Trolls), Vålerenga Innebandy, Vålerenga Basketball og Vålerenga Ski. Tidligere har det også vært drevet med blant annet bandy, rinkbandy, orientering, bryting og friidrett.
Vaalerengens Idrættsforening ble stiftet den 29. juli 1913, med bakgrunn i Fotballgruppa Spark fra 1898. I 1989 ble Vålerengens Idrettsforening delt opp i selvstendige klubber for de ulike idrettene, med den opprinnelige foreningen fungerende som en paraplyorganiasjon. I moderne tid er VIF mest kjent for fotball og ishockey. Vålerenga Fotball har blitt seriemestere fem ganger og cupmestere fire ganger (sist i 2008).
Vålerenga Ishockey har blitt seriemestere 26 ganger og norgesmestere 26 ganger(pr. 2009).
I 1967 ble VIF norgesmestere i stafettorientering  for juniorer, og samme høst vant VIF sitt første NM i fotball – også det for juniorer.
Vålerengens Idrettsforening ble i 2005, 2006, 2007 og 2008 kåret til «Klubben i mitt hjerte» av dagbladet.no sine lesere.

Kjerneområde og lokasjoner

VIFs kjerneområde er Bydel Gamle Oslo. Her finner man strøket Vålerenga som har gitt klubben sitt navn, med klubbens «kulturelle samlingspunkt» Vålerenga kirke, og historiske samlingspunkt Sotahjørnet. I tillegg finner man alle VIFs kontorer, treningsområder og stadioner her.
På Valle Hovin ligger Vålerenga kultur- og idrettspark, som dekker hele området med Intility Arena som åpnet i september 2017, Vallhall Arena og treningsfeltet.
Vallhall Arena er Vålerenga Fotballs «hovedkvarter» med administrasjon og fasiliteter for elitelaget. Valle Hovin Kunstgress stadion er hjemmebane for Vålerenga 2 og treningsbane for Vålerengas A-lag.
Lenger vest i bydelen ligger dalsøkket Jordal som ligger mellom Vålerenga og Kampen. Her finner man Jordal Amfi som brukes av Vålerenga Ishockey, Jordal Idrettspark hvor Vålerenga Trolls spiller sine hjemmekamper, og Jordal Idrettshall som brukes av Vålerenga Håndball.

Tidligere hjemmebaner i fotball

Etter at Hovedserien ble innført i 1948, har Vålerenga benyttet Bislett stadion (1948–1969, 1972–1993, 1997–1999) og Ullevaal stadion (1953–1954, 1970, 1994–1996, 2000–2017) som sin hovedhjemmebane. I tillegg ble klubben «forvist» til Voldsløkka Stadion i 1971 da VIF rykket ned i 3. divisjon.
Semdé

Semdé (tibetansk: སེམས་སྡེ, wylie: sems sde, sanskrit: cittavarga) er navnet på en av tre inndelinger innenfor Dzogchen, som igjen er en av tre inndelinger av de indre tantraer i den tibetanske tekstsamlingen Nyingma Gyubum. Nyingma er den eldste av de fire retninger i tibetansk buddhisme.
Semdé ivektlegger «klarheten» (gsal-ba) eller den iboende oppmerksomheten (rig-pa) i den naturlige tillstand. Ifølge en inndeling inneholder denne inndelingen 21 tantraer. Schmidt et al ramser opp 18 tantraer.
Breitenau (Østerrike)

Geografi

Breiteneu ligger i Steinfeld i det såkalte Industrieviertel i Niederösterreich, ca fem kilometer øst for Neunkirchen. Kommunens areal strekker seg over 9,65 kvadratkilometer, hvorav 42,52 prosent er skog.

Historie

I eldre tider var området en del av provinsen Noricum. Beliggenheten i det østerrikske kjerneområdet Niederösterreich har gjort at kommunen har tatt del i nasjonen Østerrikes vekslende historie.

Religion

Ifølge data fra folketellingen i 2001 er 82,2 % av befolkningen romersk-katolske og 2,7 % protestanter. 4,2 % er muslimer mens 9,7 % av befolkningen ikke bekjente seg til noen religion.

Økonomi og infrastruktur

I 2001 fantes det sysselsatte i 37 bedrifter utenom primærnæringene. Ifølge en undersøkelse fra 1999 var det 25 bedrifter knyttet til land- og skogbruk. Folketellingen i 2001 viste at 554 personer var i arbeid noe som gir en sysselsettingsandel på 46,66 prosent.
Busta Ofte

Diskografi

Busta Ofte EP (2001)
Norges Leieboerforbund

Norges Leieboerforbund (NLF) ble stiftet i 1939 og var en paraplyorganisasjon for leieboerforeningene i Norge. Organisasjonen representerte foreninger i Bergen, Trondheim, Stavanger og Oslo som tilsammen organisererte ca. 7 000 medlemmer. NLF satt i styret i International Union of Tenant (IUT).
NLF hade som strategi å arbeide aktivt for å danne nye leieboerforeninger i alle de største byene.
NLF ble lagt ned med virkning fra 31. desember 2006
Maṇijuveler

En manijuvel (tradisjonell kinesisk: 摩尼珠, pinyin: móní zhū, japansk: mani ju) refererer til ulike former for juveler som er nevnt i buddhistisk litterature enten som metaforer for ulike konsepter i buddhistisk filosofi eller som mytiske relikvier. Ordet mani betyr "juvel" på sanskrit og pali. Frasen "manijuvel" er derfor redundant.
Shoma Doi

Landslaget

Shoma Doi spilte 2 landskamper for Japans herrelandslag.
Scotia

Scotia var opprinnelig det latinske navnet for det land som tilhørte de folk som i «de mørke årene» ble kalt for scoti på latin og for gælere på moderne engelsk.
Scotia var i middelalderen aldri et bestemt sted. Det var en måte å si «landet til gælerne», sammenlignbart med Angli (anglerne) i Anglia, Franci (frankerne) i Francia, Romani (romanerne) i Romania etc. Begrepet kan derfor også inkludere Irland, men konnotasjonen er fortsatt etnisk. Det er slik det er brukt, for eksempel, av kong Robert Bruce og Domhnall Ua Neill i den skotske uavhengighetskrig da Irland ble kalt for Scotia Maior og Skottland ble kalt for Scotia Minor. På denne måten kan ordet Scotia i middelalderen være sammenlignbart med 1000-tallets bruk av ordet Gaidhealtachd. Begge betyr det samme, og som Scotia, hadde Gaidhealtachd oppnådd en offisiell og bestemt betydning mens det fortsatt hadde beholdt sin beskrivende mening (dvs området Høylandet i Skottland eller kommunen Highland, skjønt Høylandet var ikke en språkgrense, og det var heller ikke Gaeltachtaí i Irland).
Etter 1000-tallet ble Scotia mest benyttet i nordlige Britannia, og det var da det fikk en betydning for et bestemt område. Som en oversettelse av Alba kunne Scotia bety både hele kongedømmet som lå under rex Scottorum, eller bare Skottland nord for Forth.
I den byråkratiske verden til den katolske kirke bevilget pave Leo X Skottland eneretten til ordet og det ledet til anglo-skottenes overtagelse av de kontinentale gæliske klostre, de såkalte Schottenklöster.
Det er fra Scotia at alle romanske navn for Skottland er avledet, navn slik som det franske Écosse.
Begrepet er også benyttet i en kanadisk provins kalt Nova Scotia (= Ny Skottland), landsbyen Scotia i staten New York i USA, Scotia-sjøen mellom Antarktika og Sør-Amerika og Scotiabank, et handelsnavn for en bank i Nova Scotia.
Diaphanos

Utseende

Små til middelsstore (vingespenn 30-40 millimeter), slanke, noe hårete sommerfugler. Oversiden er enten ensfarget mørkbrun eller vingen er nesten gjennomsiktig.

Levevis

Artene lever på høysletter (páramo) 2500-4000 meter over havet. Larvenes næringsplante er trolig et eller annet gras (Poaceae). De fleste Pronophilina lever på bambus, men disse er det forholdsvis lite av på høyslettene der disse artene holder til, og de lever kanskje på et annet slags gras.

Utbredelse

Slekten er utbredt i fjellområder i Venezuela.
Viktor Rydberg Gymnasium

Utdanningstilbud

Undervisningen gjennomførs til dels på engelsk av lærere med engelsk som morsmål. Skolen på Jarlaplan fokuserer hovedsaeklig på en estetikk-virksomhet og har et tilbud på samfunnsvitenskap,  musikk, dans, drama og kunst. På skolene i Djursholm og på Odenplan er et tilbud på naturvitenskap, samfunnsvitenskap og økonomi (inkludert estetiske profiler i musikk og kunst).
Menghai

Menghai (kinesisk: 勐海县; pinyin: Měnghǎi Xiàn) er et fylke i provinsen Yunnan i Folkerepublikken Kina. Det ligger i det autonome prefektur Xishuangbanna.
Befolkningen var på 292 383 innbyggere i 1999.
Kinas grenser mot Burma og Laos møtes langs dette fylket.

Samferdsel

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Placodidus

Utbredelse

Slekten er utbredt i det sørlige Afrika, med én art i Tanzania.
Spissgatter

En spissgatter er et fartøy, særlig seilbåt, som er spiss eller avrundet i begge ender av vannlinjen. Dette i motsetning til plattgatter som har relativt flatt akterspeil.